Άδεια Λιανικής ή Χονδρικής Πώλησης Κτηνιατρικών Φαρμακευτικών Προϊόντων
Αίτηση - Υπεύθυνη Δήλωση χορήγησης άδειας λιανικής πώλησης κτηνιατρικών φαρμακευτικών προϊόντων
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet
Υποβολή Αίτησης - Υπεύθυνης Δήλωσης (φυσικά και νομικά πρόσωπα)
Να έχουν την ελληνική ιθαγένεια ή την υπηκοότητα ενός από τα κράτη - μέλη της Ευρωπαϊκής Ένωσης (φυσικά και νομικά πρόσωπα).
Να έχουν εκπληρώσει τις στρατιωτικές υποχρεώσεις ή να έχουν νόμιμα απαλλαγεί από αυτές (φυσικά και νομικά πρόσωπα).
Να μην έχουν καταδικαστεί αμετάκλητα σε οποιαδήποτε ποινή ή να μην έχουν παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση πλαστογραφία, εγκλήματα κατά των ηθών, συκοφαντική δυσφήμηση για πράξεις που έχουν σχέση με την άσκηση του κτηνιατρικού επαγγέλματος, κιβδηλεία, παραχάραξη και παράβαση των διατάξεων των άρθρων 5 και 12 του Ν. 1729/1987 (ΦΕΚ 144 Α΄), όπως ισχύει, και καθ’ υποτροπή του άρθρου 11 του ίδιου νόμου, ή να μην έχουν καταδικαστεί αμετάκλητα για κακούργημα ή καθ’ υποτροπή για πλημμέλημα, για το οποίο επιβλήθηκε στέρηση των πολιτικών τους δικαιωμάτων (φυσικά και νομικά πρόσωπα).
Να μην κατέχουν έμμισθη θέση στο Δημόσιο ή σε νομικό πρόσωπο ιδιωτικού δικαίου, ούτε να έχουν άλλη απασχόληση σχετική με το αντικείμενο του επαγγέλματός τους (φυσικά και νομικά πρόσωπα).
Να μην έχουν συνταξιοδοτηθεί για λόγους υγείας από οποιονδήποτε ασφαλιστικό φορέα ή να μην έχουν συμπληρώσει το ανώτατο όριο για την παροχή σύνταξης ή να μην έχουν τις προϋποθέσεις συνταξιοδότησης, έστω και αν παραιτήθηκαν ή παραιτηθούν από το δικαίωμα λήψης της σύνταξης (φυσικά και νομικά πρόσωπα).
Να μην έχουν τιμωρηθεί για παράβαση της κτηνιατρικής νομοθεσίας και να μην έχει ανακληθεί οριστικά η άδεια λιανικής πώλησης κτηνιατρικών φαρμακευτικών προϊόντων που εκδόθηκε στο όνομα τους (φυσικά και νομικά πρόσωπα).
Δεν επιτρέπεται η συστέγαση καταστήματος λιανικής πώλησης κτηνιατρικών φαρμακευτικών προϊόντων με κατάστημα χονδρικής πώλησης αυτών. Δεν επιτρέπεται επίσης, η συστέγαση στον ίδιο χώρο καταστήματος λιανικής πώλησης κτηνιατρικών φαρμακευτικών προϊόντων με οποιοδήποτε άλλο εμπορικό κατάστημα, κτηνιατρική κλινική, κτηνιατρείο, ενδιαίτημα ζώων και κατάστημα πώλησης ζώων.
Να διαθέτουν υπεύθυνο επιστήμονα που να απασχολείται συνεχώς και αυτοπροσώπως στο κατάστημα και να πληροί τις παρακάτω προϋποθέσεις: *α. να έχει την ελληνική ιθαγένεια ή την υπηκοότητα ενός από τα κράτη μέλη της ΕΕ, *β. να έχει εκπληρώσει τις στρατιωτικές του υποχρεώσεις ή να έχει νόμιμα απαλλαγεί από αυτές, *γ. να είναι κάτοχος πτυχίου Κτηνιατρικής Σχολής Ανώτατου Εκπαιδευτικού Ιδρύματος (Α.Ε.Ι.) της ημεδαπής ή πτυχίου ΚΑΤΕΕ του άρθρου 5 του π.δ. 463/1987 (Α΄216) ή πτυχίου Τ.Ε.Ι. του άρθρου 4 του π.δ. 109/1989 (Α΄47 ) ή ισότιμου πτυχίου ή διπλώματος, αντίστοιχων ειδικοτήτων, σχολών της αλλοδαπής και άδειας ασκήσεως επαγγέλματος στην Ελλάδα, εφόσον απαιτείται, ή πτυχίου Φαρμακευτικής Σχολής Ανώτατου Εκπαιδευτικού Ιδρύματος (Α.Ε.Ι.) της ημεδαπής ή ισότιμου της αλλοδαπής, *δ. να μην έχει καταδικαστεί αμετάκλητα σε οποιαδήποτε ποινή ή να μην έχει παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση πλαστογραφία, εγκλήματα κατά των ηθών, συκοφαντική δυσφήμηση για πράξεις που έχουν σχέση με την άσκηση του κτηνιατρικού επαγγέλματος, κιβδηλεία, παραχάραξη και παράβαση των διατάξεων των άρθρων 5 και 12 του Ν. 1729/1987 (ΦΕΚ 144 Α΄), όπως ισχύει, και καθ’ υποτροπή του άρθρου 11 του ίδιου νόμου, ή να μην έχει καταδικαστεί αμετάκλητα για κακούργημα ή καθ’ υποτροπή για πλημμέλημα, για το οποίο επιβλήθηκε στέρηση των πολιτικών του δικαιωμάτων, *ε. να μην κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου, ούτε να έχει άλλη απασχόληση σχετική με το αντικείμενο του επαγγέλματος του, *στ. να μην έχει συνταξιοδοτηθεί για λόγους υγείας από οποιονδήποτε ασφαλιστικό φορέα ή έχει συμπληρώσει το ανώτατο όριο για την παροχή σύνταξης ή έχει τις προϋποθέσεις συνταξιοδότησης, έστω και αν παραιτήθηκε ή παραιτηθεί από το δικαίωμα λήψης της σύνταξης, *ζ. να μην έχει τιμωρηθεί, για παράβαση της κτηνιατρικής νομοθεσίας ή του έχει ανακληθεί οριστικά η άδεια λιανικής ή χονδρικής πώλησης κτηνιατρικών φαρμακευτικών προϊόντων που εκδόθηκε στο όνομά του. Τα φυσικά πρόσωπα μπορούν να ορίζονται οι ίδιοι ως υπεύθυνοι επιστήμονες εφόσον πληρούν τις συγκεκριμένες προϋποθέσεις.
Να διαθέτουν κατάστημα που να πληροί τις παρακάτω προϋποθέσεις : * α. να αποτελεί αυτοτελή ανεξάρτητο χώρο εμβαδού τουλάχιστον είκοσι πέντε (25) τετραγωνικών μέτρων και να βρίσκεται στο ισόγειο, * β. να διαθέτει ως αποθήκη ιδιαίτερη αίθουσα στο ισόγειο, ανώγειο ή υπόγειο που να αποτελεί ένα κτίσμα μετά του ισογείου του καταστήματος. Η αποθήκη πρέπει να είναι κατάλληλη για την αποθήκευση ποσοτήτων κτηνιατρικών φαρμακευτικών προϊόντων ανάλογων την κίνηση του κυρίως καταστήματος, * γ. να έχει επαρκή φυσικό και τεχνητό φωτισμό, αερισμό και ύψος σύμφωνα με τον Γενικό Οικοδομικό Κανονισμό, * δ. να πληροί όλες τις προϋποθέσεις του υγειονομικού κανονισμού ως προς την ύδρευση, αποχέτευση, χώρους υγιεινής, κλπ., * ε. να εξασφαλίζει το ανενόχλητο των περιοίκων και το ακίνδυνο της παραμονής των εργαζομένων και συναλλασσομένων, * στ. να διαθέτει σύστημα πυρασφάλειας ή επαρκή μέσα πυρόσβεσης, * ζ. να έχει ηλεκτρικό ψυγείο για τη συντήρηση των ευπαθών στη συνήθη θερμοκρασία προϊόντων (εμβόλια, κλπ.), * η. να υπάρχει στην πρόσοψη του καταστήματος και σε εμφανές σημείο πινακίδα με το σήμα “V” σε κύκλο διαμέτρου τουλάχιστον εβδομήντα (70) εκατοστών σε πράσινο χρώμα και να υπάρχει επίσης η ένδειξη «ΚΤΗΝΙΑΤΡΙΚΑ ΦΑΡΜΑΚΑ».
Προϋποθέσεις περί μη τέλεσης αξιόποινων πράξεων
Η διαδικασία αφορά στην άδεια για τη λιανική πώληση κτηνιατρικών φαρμακευτικών προϊόντων. Η υπό προϋποθέσεις εμπορία και διάθεση των κτηνιατρικών φαρμάκων μέσω των καταστημάτων λιανικής πώλησης αποβλέπει στην ορθή κυκλοφορία αυτών με στόχο την προστασία της υγείας των ζώων, της δημόσιας υγείας και του περιβάλλοντος. Απευθύνεται σε πολίτες και επιχειρήσεις.
Κωδικοποιημένο καταστατικό συν πιστοποιητικό μεταβολών και έγγραφο νόμιμης εκπροσώπησης και φωτοαντίγραφο δελτίου ταυτότητας ή άλλου εγγράφου που να αποδεικνύει την ταυτότητα του νομικά υπεύθυνου της εταιρείας.
Σχέδιο κάτοψης του καταστήματος με τις διαστάσεις αυτού (σε κλίμακα 1:100 και υπογεγραμμένο από ιδιώτη μηχανικό).
Αντίγραφο συμφωνητικού μίσθωσης του καταστήματος ή του νόμιμου τίτλου κυριότητας
Βεβαίωση της οικείας Πυροσβεστικής Υπηρεσίας ότι το κατάστημα διαθέτει σύστημα πυρασφάλειας ή επαρκή μέσα πυρόσβεσης.
Φωτοαντίγραφο τίτλου σπουδών του υπεύθυνου επιστήμονα.
Υπεύθυνη δήλωση, του άρθρου 8 του νόμου 1599/1986 (ΦΕΚ Α 75), του ενδιαφερόμενου και του υπεύθυνου επιστήμονα.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999
Νομιμοποιητικά έγγραφα του νομικού προσώπου, ανάλογα με τη νομική μορφή του, όπως κωδικοποιημένο καταστατικό, νομίμως δημοσιευμένο ή θεωρημένο από το Πρωτοδικείο, με πιστοποιητικό μεταβολών της αρμόδιας αρχής και ΦΕΚ δημοσίευσης για ΑΕ ή ΕΠΕ καθώς και έγγραφο νόμιμης εκπροσώπησης και φωτοαντίγραφο δελτίου ταυτότητας ή άλλου εγγράφου που να αποδεικνύει την ταυτότητα του νομικά υπεύθυνου της εταιρείας
Το αντίγραφο ξενόγλωσσου διπλώματος ή πτυχίου, το οποίο έχει αποκτηθεί από εκπαιδευτικά ιδρύματα των κρατών - μελών της Ευρωπαϊκής Ένωσης, συνοδεύεται από απλή μετάφρασή του στην Ελληνική γλώσσα. Σε περίπτωση τίτλου σπουδών από εκπαιδευτικό ίδρυμα χώρας που δεν ανήκει στην Ευρωπαϊκή Ένωση απαιτείται και η υποβολή επικυρωμένου αντίγραφου πιστοποιητικού ισοτιμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ), ή από αντίστοιχο φορέα (NARIC) άλλου κράτους-μέλους της Ευρωπαϊκής Ένωσης.
Υπεύθυνη δήλωση, του άρθρου 8 του νόμου 1599/1986 (ΦΕΚ Α 75), του ενδιαφερόμενου και του υπεύθυνου επιστήμονα αντίστοιχα, ότι: α) δεν έχει καταδικαστεί αμετάκλητα σε οποιαδήποτε ποινή ή δεν έχει παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση για πράξεις που έχουν σχέση με την άσκηση του επαγγέλματος, κιβδηλεία, παραχάραξη και παράβαση των διατάξεων των άρθρων 5 και 12 του ν. 1729/1987 (ΦΕΚ 144 Α΄), όπως ισχύει, και καθ’ υποτροπή του άρθρου 11 του ίδιου νόμου ή δεν έχει καταδικασθεί αμετάκλητα για κακούργημα ή καθ’ υποτροπή για πλημμέλημα για το οποίο επιβλήθηκε η στέρηση των πολιτικών του δικαιωμάτων, β) δεν κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου, γ) δεν έχει συνταξιοδοτηθεί, και δ) δεν έχει τιμωρηθεί για παράβαση της κτηνιατρικής νομοθεσίας και δεν έχει ανακληθεί οριστικά η άδεια λιανικής ή χονδρικής πώλησης κτηνιατρικών φαρμακευτικών προϊόντων που εκδόθηκε στο όνομα του
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Άδεια Λιανικής Πώλησης Κτηνιατρικών Φαρμακευτικών Προϊόντων
Διεύθυνση Αγροτικής Οικονομίας και Κτηνιατρικής (ΔΑΟΚ) της οικείας Περιφερειακής Ενότητας
Αφορά σε: Φυσικά / Νομικά Πρόσωπα. Σε κάθε κατάστημα λιανικής πώλησης χορηγείται μία και μόνο άδεια, με συγκεκριμένη γεωγραφική έδρα ανά την επικράτεια. Η άδεια δεν χρειάζεται ανανέωση. Ισχύει για όσο χρονικό διάστημα εξακολουθούν να υφίστανται οι απαιτούμενες από την κείμενη νομοθεσία προϋποθέσεις.
Διεκπεραίωση διοικητικών διαδικασιών και μέσω των Κέντρων Εξυπηρέτησης Πολιτών ως Ενιαίων Κέντρων Εξυπηρέτησης. Κατάργηση εντύπου Αίτησης Υπεύθυνης Δήλωσης για την άδεια λιανικής και χονδρικής πώλησης κτηνιατρικών φαρμάκων της ΚΥΑ 307752/2010 και επισύναψη νέου εντύπου.
Προϋποθέσεις για την άσκηση της διαδικασίας και εναρμόνιση με την Κοινοτική Οδηγία 2001/82. Η ΚΥΑ τροποποίηθηκε από την ΚΥΑ 240399/2010 (ΦΕΚ Β 74).
Όροι και προϋποθέσεις κυκλοφορίας κτηνιατρικών φαρμακευτικών προϊόντων που προορίζονται αποκλειστικά για ισχθείς ενυδρείων, ωδικά πτηνά κλπ
Κυκλοφορία έλεγχος όροι παρασκευής και κλινικά πρότυπα κτηνιατρικών φαρμάκων.
Τροποποίηση άρθρου 8 του Ν. 2538/1997: Ισχύς, τροποποίηση, ανάκληση και μεταβίβαση της άδειας λιανικής και χονδρικής πώλησης κτηνιατρικών φαρμακευτικών προϊόντων.
Τροποποίηση άρθρου 6 του Ν. 2538/1997: Δικαιούχοι άδειας πώλησης κτηνιατρικών φαρμάκων
Ο νόμος περιλαμβάνει διατάξεις που αφορούν στις προϋποθέσεις της διαδικασίας.
Τροποποίηση άρθρου 5 του Ν. 2538/1997: Προϋποθέσεις
Όπως τροποποιήθηκε και ισχύει. Περιλαμβάνει διατάξεις για τις προϋποθέσεις άσκησης της διαδικασίας και τα απαιτούμενα δικαιολογητικά.
Ο ενδιαφερόμενος υποβάλει στην Κτηνιατρική Αρχή (Τμήμα ή Διεύθυνση Κτηνιατρικής) της οικείας Περιφερειακής Ενότητας (ΠΕ) ή στο ΚΕΠ-ΕΚΕ την Αίτηση - Υπεύθυνη δήλωση και το σύνολο των απαιτούμενων δικαιολογητικών για τη χορήγηση της άδειας λιανικής πώλησης κτηνιατρικών φαρμακευτικών προϊόντων. Στην περίπτωση υποβολής σε ΚΕΠ-ΕΚΕ, η αίτηση με τα δικαιολογητικά προωθούνται μέσω αυτού στην αρμόδια Κτηνιατρική Αρχή.
Παραλαμβάνεται η αίτηση και χορηγείται αριθμός πρωτοκόλλου.
Η αίτηση και τα δικαιολογητικά εξετάζονται από τριμελή επιτροπή της οικείας Π.Ε. η οποία στη συνέχεια διενεργεί τον απαιτούμενο επιτόπιο έλεγχο του καταστήματος προκειμένου να διαπιστωθεί η συνδρομή ή μη των νόμιμων προϋποθέσεων.
Η επιτροπή εισηγείται προς την αρμόδια Κτηνιατρική Αρχή τη χορήγηση ή μη της άδειας.
Σε περίπτωση αρνητικής εισήγησης η Κτηνιατρική Αρχή ενημερώνει τον ενδιαφερόμενο για τη μη χορήγηση της άδειας.
Σε περίπτωση θετικής εισήγησης η Κτηνιατρική Αρχή προωθεί προς υπογραφή το σχέδιο απόφασης χορήγησης της άδειας στον Αντιπεριφερειάρχη ή σε άλλο εξουσιοδοτημένο όργανο.
Η Κτηνιατρική Αρχή αποστέλλει την Απόφαση χορήγησης άδειας στον ενδιαφερόμενο.
Στο διαδικτυακό τόπο του Υπουργείου Αγροτικής Ανάπτυξης και Τροφίμων αναρτάται ενημερωμένος κατάλογος με τα αδειοδοτημένα καταστήματα λιανικής πώλησης κτηνιατρικών φαρμακευτικών προϊόντων στην επικράτεια.
Ηλεκτρονική Υποβολή Αίτησης και Δικαιολογητικών
Ελέγχος δικαιολογητικών και επιτόπιος έλεγχος
Ενημέρωση ενσιαφερόμενου για μη χορήγηση άδειας
Ανάρτηση καταλόγου στον διαδικτυακό τόπο του Υπουργείου
Εγχειρίδιο Εμπορίας- διάθεσης-χρήσης Κτηνιατρικών Φαρμακευτικών Προϊόντων
Νομοθεσία κτηνιατρικών φαρμακευτικών προϊόντων
Κτηνιατρικά Φαρμακευτικά Προϊόντα-Μικροβιακή Αντοχή